Document ID: /roh_data/filtered/fineweb-2-filterrobots_roh.jsonl.gz/66610

Silvio Baselgia banduna l'Arena da biatlon a Lai cun la fin da zercladur. Tenor communicaziun daventia el activ en la branscha d'assicuranzas.
L'arena ha cuntanschì in standard per la cuppa mundiala
Baselgia ha contribuì decisivamain al svilup da l'Arena da biatlon – ch'ha entant cuntanschì in standard adattà per la cuppa mundiala. Sco punct culminant vegnan organisads il 2025 campiunadis mundials da biatlon a Lai. En in mais han lieu concurrenzas internaziunalas da la cuppa IBU a Lai. Quai è il segund aut stgalim dal sport da biatlon. Silvio Baselgia vegn a funcziunar là ina davosa giada sco president dal comité d'organisaziun.